[{"text_idx": "#000002", "text": "Uuendusraied, sh lageraied tuleb peatada ko\u0303igis linnade, asulate, ku\u0308lade ja elamute la\u0308hedastes riigimetsades, sh ko\u0303igil KAH-aladel, looduskaitse- ja hoiualadel. Avaldatud nimekiri on seega poolik ja 2022. Aasta veebruari seisuga ei ole kah-alade nimekiri endiselt ta\u0308ielikult avalik."}, {"text_idx": "#000003", "text": "KAH-alade kohta on kasutusel ka mo\u0303iste KAH-metsad, see on Riigimetsa Majandamise Keskuse (RMK) juurutatud terminoloogias ko\u0303rgendatud avaliku huviga alad ehk KAH-metsad. Selle all peetakse silmas kindlat osa Eesti Vabariigi omanduses olevatest metsadest, mille majandamisel tuleb arvestada avaliku huviga ja kogukondi tuleb kaasata otsustusprotsessidesse."}, {"text_idx": "#000004", "text": "KAH metsades asuvate metsade majandamisel, sh raies pole seaduses ette na\u0308htud erinevusi vo\u0303rreldes puiduvarumisele orienteeritud metsadega."}, {"text_idx": "#000005", "text": "Ta\u0308nases seaduses puuduvad ta\u0308psustavad kaitsereeglid KAH-aladele ja pole ma\u0308a\u0308ratud eelpool kirjeldatud metsatu\u0308u\u0308pe. Erijuhtumitena on kasutusel loodusva\u0308a\u0308rtuste tuvastamisel va\u0308a\u0308riselupaigad"}, {"text_idx": "#000006", "text": "KAH-alade majandamise kavandamisel la\u0308htub RMK kohalike kaasamise kohustusest, selleks korraldab RMK KAH-aladele planeeritavate raiete tutvustamiseks kaasamise koosolekud."}, {"text_idx": "#000007", "text": "Praegused KAH-aladeks ma\u0308a\u0308ratletud alad kuulusid kuni 2009. aastani seaduses ma\u0308a\u0308ratletud kaitsemetsade hulka. Aastatel 1991 \u2013 2008 oli metsaseaduses kolm metsakategooriat: kaitse-, tulundus- ja hoiumetsad. Kaitsemetsa po\u0303hiline funktsioon oli keskkonnaseisundi kaitse."}, {"text_idx": "#000008", "text": "KAH-alade teemal 2021. aasta aprillis 28 kogukonna poolt tehtud u\u0308hispo\u0308o\u0308rdumises on selgitatud: \u201cKAH metsade ja\u0308a\u0308vad ta\u0308na hallile alale, kuna ei kajastu ta\u0308na u\u0308heski seaduses. KAH alade mo\u0303iste on aegade jooksul varieerunud. U\u0308hestki seadusest, sealhulgas Metsaseadus, seda praegu ei leia.\u201d"}]